**Mikael Wigell** (s. 1977 Espoo) on suomalainen kansainvälisen politiikan ja talouden tutkija ja Ulkopoliittisen instituutin (UPI) tutkimusjohtaja.

Ura ja tutkimus
---------------

Wigell on vuodesta 2021 toiminut UPI:n tutkimusjohtajana. Tätä ennen hän toimi UPI:n Globaali turvallisuus -tutkimusohjelman johtajana seuraten tehtävässä UPI:n nykyistä johtajaa Mika Aaltolaa. Wigell on myös Tampereen yliopiston kansainvälisen poliittisen talouden dosentti ja kuuluu Maailman talousfoorumin asiantuntijaverkostoon.

Wigell väitteli kansainvälisen kehitystieteen tohtoriksi vuonna 2011 London School of Economics -yliopistossa. Hän on myös opiskellut Johns Hopkinsin yliopistossa (School of Advanced Studies) ja Åbo Akademissa. Hän on toiminut vierailevana tutkijana Oxfordin yliopiston Changing Character of War -keskuksessa sekä Torcuato di Tella -yliopistossa Buenos Airesissa, Argentiinassa. Wigell on toiminut Kansainvälisen suhteiden tutkimuksen seuran puheenjohtajana ja Suomen Kehityspoliittisen toimikunnan jäsenenä.

Tutkimustyössään Wigell on keskittynyt kansainvälisiin taloussuhteisiin, hybridiuhkiin, poliittisiin hallintojärjestelmiin, suurvaltastrategioihin sekä kansainvälisiin turvallisuuskysymyksiin. Wigell on geoekonomisen tutkimuksen kansainvälisiä pioneereja. Hän on myös keskeisesti vaikuttanut siihen käsitteistöön, joilla hybridiuhkia tutkitaan, kuten hänen ’*hybrid interference*’ ja ’*democratic deterrence*’ käsitteensä. Hänen luomaansa typologiaa poliittisista hallintojärjestelmistä käytetään laajasti demokratisaatio-tutkimuksissa.

Yksityiselämä
-------------

Wigell varttui Espoon Haukilahdessa. Hän on sittemmin asunut Turussa, Brysselissä, Bolognassa, Helsingissä, Lontoossa, Buenos Airesissa, Santiagossa ja Oxfordissa. Hän on pelannut käsipalloa pääsarjatasolla Suomessa ja osallistunut useisiin purjehduskisoihin, mukaan lukien Atlantin ylittävään matkaveneiden ARC-kisaan vuonna 2000.

Wigellin isä Clas-Håkan Wigell toimi pitkään Mercuri Internationalin toimitusjohtajana.

Lähteet
-------

1. 1 2  Mikael Wigell *FIIA – Finnish Institute of International Affairs*.  2.5.2017. Viitattu 17.8.2022.
2. ↑  Mikael Wigell nimitetty Ulkopoliittisen instituutin Globaali turvallisuus –tutkimusohjelman johtajaksi *FIIA – Finnish Institute of International Affairs*.  30.10.2019. Viitattu 17.8.2022.
3. ↑  Mikael Wigell kansainvälisen poliittisen talouden dosentiksi *FIIA – Finnish Institute of International Affairs*.  2.2.2018. Viitattu 17.8.2022.
4. ↑  Mikael Wigell *World Economic Forum*. Viitattu 17.8.2022. (englanniksi)
5. ↑  Google Scholar *scholar.google.com*. Viitattu 17.8.2022.
6. ↑  Hybrid interference as a wedge strategy *academic.oup.com*. Viitattu 17.8.2022.
7. ↑  Mikael Wigell: Democratic Deterrence: How to Dissuade Hybrid Interference.  *The Washington Quarterly*, 2.1.2021, 44. vsk, nro 1, s. 49–67. doi:10.1080/0163660X.2021.1893027. ISSN 0163-660X. Artikkelin verkkoversio.
8. ↑  Mikael Wigell: Mapping ‘Hybrid Regimes’: Regime Types and Concepts in Comparative Politics.  *Democratization*, 1.4.2008, 15. vsk, nro 2, s. 230–250. doi:10.1080/13510340701846319. ISSN 1351-0347. Artikkelin verkkoversio.
9. ↑  Lopullisia sarjatilanteita 1995-96 *users.abo.fi*. Viitattu 17.8.2022.
10. ↑  Clas-Håkan Wigell 1946–2019 *Helsingin Sanomat*.  16.10.2019. Viitattu 17.8.2022.